РЕПУБЛИКА СРБИЈА

НАРОДНА СКУПШТИНА

01 Број 06-2/41-20

13. фебруар 2020. године

Б е о г р а д

**З А П И С Н И К**

**СЕДНИЦЕ ДВАДЕСЕТ ТРЕЋЕГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ, ОДРЖАНЕ 12. И 13. ФЕБРУАРА 2020. ГОДИНЕ**

Седница је почела у 10 часова и 15 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 105 народних посланика, а применом електронског система за гласање утврђено је да је у сали присутно 130 народних посланика и да постоје услови за рад Народне скупштине.

Председавајући је обавестио да су спречени да седници присуствују народни посланици Ђорђе Милићевић и проф. др Жарко Обрадовић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, Горан Богдановић, Ненад Божић, Балша Божовић, Дубравко Бојић, др Даница Буквић, Маја Виденовић, др Дијана Вукомановић, Наташа Вучковић, Горица Гајић, Миљан Дамјановић, Божидар Делић, проф. др Зоран Драгишић, Милован Дрецун, Владимир Ђукановић, Марко Ђуришић, Зоран Живковић, Крсто Јањушевић, Марија Јањушевић, Марија Јевђић, Горан Јешић, мр Јадранка Јовановић, Чедомир Јовановић, Драгомир Карић, Миланка Карић, Ненад Константиновић, др Жарко Кораћ, Милан Лапчевић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Стефана Миладиновић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Огњен Пантовић, Душан Петровић, Мира Петровић, Вјерица Радета, Зоран Радојичић, Саша Радуловић, др Санда Рашковић Ивић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Мариника Тепић, Новица Тончев, Ана Караџић, Горан Ћирић, Србислав Филиповић, Дубравка Филиповски, мр Горан Чабради, Александра Чабраја, Ненад Чанак, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Ружица Николић, Александар Шешељ, Сандра Божић, Нада Костић и Војин Биљић.

Председавајући је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника због потребе да Народна скупштина што пре размотри предлоге одлука из дневног реда одређеног у Захтеву 154 народна посланика.

Председавајући је подсетио да је седница Двадесет трећег ванредног заседања Народне скупштине Републике Србије у Једанаестом сазиву сазвана на Захтев 154 народна посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог одлуке о престанку функције председника суда у судовима опште и посебне надлежности у Републици Србији,** који је поднео Одбор за правосуђе, државну управу и локалну самоуправу (број 118-2698/19 од 30. октобра 2019. године)

**2. Предлог одлуке о избору судија који се први пут бирају на судијску функцију,** који је поднео Високи савет судства (број 119-2671/19 од 28. октобра 2019. године)

**3. Предлог одлуке о избору судија који се први пут бирају на судијску функцију,** који је поднео Високи савет судства (број 119-3093/19 од 18. децембра 2019. године)

**4. Предлог одлуке о избору судија који се први пут бирају на судијску функцију,** који је поднео Високи савет судства (број 119-29/20 од 9. јануара 2020. године)

**5. Предлог одлуке о избору судија који се први пут бирају на судијску функцију,** који је поднео Високи савет судства (број 119-59/20 од 14. јануара 2020. године)

**6. Предлог одлуке о избору заменика јавног тужиоца,** који је поднело Државно веће тужилаца (број 119-2896/19 од 25. новембра 2019. године)

**7. Предлог одлуке о избору заменика јавног тужиоца,** који је поднело Државно веће тужилаца (број 119-2900/19 од 26. новембра 2019. године)

**8. Предлог одлуке о давању сагласности на Финансијски план Комисије за хартије од вредности за 2020. годину,** који је поднео Одбор за финансије, републички буџет и контролу трошења јавних средстава (број 400-2979/19 од 2. децембра 2019. године)

**9. Предлог одлуке о давању сагласности на Финансијски план Регулаторног тела за електронске медије за 2020. годину,** који је поднео Одбор за финансије, републички буџет и контролу трошења јавних средстава (број 400-2983/19 од 2. децембра 2019. године)

**10. Предлог одлуке о давању сагласности на Ребаланс Финансијског плана Агенције за енергетику Републике Србије за 2019. годину,** који је поднео Одбор за финансије, републички буџет и контролу трошења јавних средстава (број 02-2977/19 од 2. децембра 2019. године)

**11. Предлог одлуке о давању сагласности на Финансијски план Агенције за енергетику Републике Србије за 2020. годину,** који је поднео Одбор за финансије, републички буџет и контролу трошења јавних средстава (број 400-2980/19 од 2. децембра 2019. године).

Народна скупштина је, већином гласова (од 139 присутних народних посланика, 130 је гласало за, а девет није гласало), прихватила предлог народног посланика др Александра Мартиновића да се обави:

**1. заједнички јединствени претрес о:**

**- Предлогу одлуке о престанку функције председника суда у судовима опште и посебне надлежности у Републици Србији,** који је поднео Одбор за правосуђе, државну управу и локалну самоуправу (број 118-2698/19 од 30. октобра 2019. године)

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-2671/19 од 28. октобра 2019. године)

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-3093/19 од 18. децембра 2019. године)

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-29/20 од 9. јануара 2020. године)

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-59/20 од 14. јануара 2020. године)

**- Предлогу одлуке о избору заменика јавног тужиоца,** који је поднело Државно веће тужилаца (број 119-2896/19 од 25. новембра 2019. године) и

**- Предлогу одлуке о избору заменика јавног тужиоца,** који је поднело Државно веће тужилаца (број 119-2900/19 од 26. новембра 2019. године).

**2. заједнички јединствени претрес о:**

**- Предлогу одлуке о давању сагласности на Финансијски план Комисије за хартије од вредности за 2020. годину,** који је поднео Одбор за финансије, републички буџет и контролу трошења јавних средстава (број 400-2979/19 од 2. децембра 2019. године)

**- Предлогу одлуке о давању сагласности на Финансијски план Регулаторног тела за електронске медије за 2020. годину,** који је поднео Одбор за финансије, републички буџет и контролу трошења јавних средстава (број 400-2983/19 од 2. децембра 2019. године)

**- Предлогу одлуке о давању сагласности на Ребаланс Финансијског плана Агенције за енергетику Републике Србије за 2019. годину,** који је поднео Одбор за финансије, републички буџет и контролу трошења јавних средстава (број 02-2977/19 од 2. децембра 2019. године)и

**- Предлогу одлуке о давању сагласности на Финансијски план Агенције за енергетику Републике Србије за 2020. годину,** који је поднео Одбор за финансије, републички буџет и контролу трошења јавних средстава (број 400-2980/19 од 2. децембра 2019. године).

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Драгомир Милојевић, председник Високог савета судства, Иван Јовичић, изборни члан Високог савета судства из реда судија и заменик председника Високог савета судства, Татјана Лагумџија и Сандра Кулезић, изборни чланови Државног већа тужилаца, Мирјана Павловић, секретар Високог савета судства и Наташа Ђелић, шеф Одсека за статусна питања судија Високог савета судства.

Председавајући Верољуб Арсић, потпредседник Народне скупштине је, сагласно члану 192. став 3. и члану 157. став 2. Пословника Народне скупштине, **отворио заједнички јединствени претрес о:**

**- Предлогу одлуке о престанку функције председника суда у судовима опште и посебне надлежности у Републици Србији,**

**- Предлогу одлуке о избору судија који се први пут бирају на судијску функцију од 28. октобра 2019. године,**

**- Предлогу одлуке о избору судија који се први пут бирају на судијску функцију од 18. децембра 2019. године,**

**- Предлогу одлуке о избору судија који се први пут бирају на судијску функцију од 9. јануара 2020. године,**

**- Предлогу одлуке о избору судија који се први пут бирају на судијску функцију од 14. јануара 2020. године,**

**- Предлогу одлуке о избору заменика јавног тужиоца од 25. новембра 2019. године** и

 **- Предлогу одлуке о избору заменика јавног тужиоца од 26. новембра 2019. године.**

Предлоге одлука образложили су представници предлагача Иван Јовичић, изборни члан Високог савета судства из реда судија и заменик председника Високог савета судства и Сандра Кулезић, изборни члан Државног већа тужилаца.

У заједничком јединственом претресу о предлозима одлука, учествовали су народни посланици: Петар Јојић, представник Посланичке групе Српска радикална странка, Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Муамер Бачевац, представник Посланичке групе Социјалдемократска партија Србије, Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, Јелена Жарић Ковачевић, представник Посланичке групе Српска напредна странка, проф. др Јахја Фехратовић, Бојан Торбица, Неђо Јовановић (реплицирао му је народни посланик Петар Јојић), Живан Ђуришић, др Муамер Зукорлић, др Бобан Бирманчевић, Ђорђе Комленски (након чијег излагања су узајамно реплицирали народни посланици др Александар Мартиновић, Ђорђе Комленски, Петар Јојић и Петар Петровић), Срето Перић, Верољуб Арсић, Немања Шаровић и Александар Марковић (након чега је председавајући проф. др Владимир Маринковић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова и одредио паузу од једног часа).

После паузе, седница је настављена у 15 часова и 10 минута.

У наставку заједничког јединственог претреса учествовали су народни посланици: Наташа Сп. Јовановић (која је након излагања указала на повреду члана 27. Пословника, а председавајући Верољуб Арсић, потпредседник Народне скупштине је дао објашњење, после чега је народни посланик Петар Јојић реплицирао на излагање народног посланика Александра Марковића), Студенка Стојановић, Миланка Јевтовић Вукојичић, Љиљана Малушић, проф. др Марко Атлагић (реплицирао му је народни посланик Маријан Ристичевић), Милан Љубић, Звонимир Ђокић, проф. др Љубиша Стојмировић, Јелена Жарић Ковачевић и др Владимир Орлић.

Затим је председавајући, у складу са чланом 98. став 4. Пословника, закључио заједнички јединствени претрес о предлозима одлука из тачака од 1. до 7. дневног реда.

Првог дана рада, седница је завршена у 16 часова и 50 минута.

**Други дан рада – 13. фебруар 2020. године**

Седница је почела у 10 часова и 10 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 71 народни посланик, а применом електронског система за гласање утврђено је да су у сали присутна 94 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милорад Мирчић, представник Посланичке групе Српска радикална странка - од председника Републике и председника Владе, Милија Милетић, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА - од директорa Јавног предузећа „Стара планина“, Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Министарства државне управе и локалне самоуправе, проф. др Марко Атлагић, представник Посланичке групе Српска напредна странка - од Министарства унутрашњих послова и Ђорђе Вукадиновић, заменик председника Посланичке групе Нова Србија - Покрет за спас Србије - од председника Владе, Министарства спољних послова, министра унутрашњих послова, Министарства заштите животне средине и Министарства грађевинарства, саобраћаја и инфраструктуре.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Дубравко Бојић, др Даница Буквић, Маја Виденовић, др Дијана Вукомановић, Наташа Вучковић, Младен Грујић, Божидар Делић, Владимир Ђукановић, Марко Ђуришић, Зоран Живковић, Томислав Жигманов, Енис Имамовић, Крсто Јањушевић, Марија Јањушевић, Горан Јешић, мр Јадранка Јовановић, Чедомир Јовановић, Петар Јојић, Јасмина Каранац, Драгомир Карић, Миланка Карић, Ненад Константиновић, др Жарко Кораћ, Милан Лапчевић, Томислав Љубеновић, Александра Малетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Стефана Миладиновић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Соња Павловић, Биљана Пантић Пиља, др Балинт Пастор, Срето Перић, Душан Петровић, Мира Петровић, Вјерица Радета, Зоран Радојичић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Новица Тончев, Горан Ћирић, Фатмир Хасани, мр Горан Чабради, Александра Чабраја, Ненад Чанак, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Александар Шешељ, Нада Костић и Војин Биљић.

Затим је Народна скупштина наставила рад и прешла на **заједнички јединствени претрес o предлозима одлука из тачака од 8. до 11. дневног реда.**

 Председавајући Верољуб Арсић, потпредседник Народне скупштине је, сагласно члану 192. став 3. и члану 157. став 2. Пословника Народне скупштине, **отворио заједнички јединствени претрес o:**

**- Предлогу одлуке о давању сагласности на Финансијски план Комисије за хартије од вредности за 2020. годину,**

**- Предлогу одлуке о давању сагласности на Финансијски план Регулаторног тела за електронске медије за 2020. годину,**

**- Предлогу одлуке о давању сагласности на Ребаланс Финансијског плана Агенције за енергетику Републике Србије за 2019. годину** и

**- Предлогу одлуке о давању сагласности на Финансијски план Агенције за енергетику Републике Србије за 2020. годину.**

 Предлоге одлука образложила је представник предлагача - народни посланик др Александра Томић, председник Одбора за финансије, републички буџет и контролу трошења јавних средстава.

У заједничком јединственом претресу о предлозима одлука, учествовали су народни посланици: Ана Чарапић, представник Посланичке групе Српска напредна странка, Снежана Пауновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, Милорад Мирчић, представник Посланичке групе Српска радикална странка (поводом чијег излагања се за реч јавила представник предлагача - народни посланик др Александра Томић, а реплицирао јој је народни посланик Милорад Мирчић), др Александра Томић (реплицирали су јој народни посланици Маријан Ристичевић и Милорад Мирчић, а затим се за реч јавила представник предлагача др Александра Томић, којој је реплицирао народни посланик Милорад Мирчић, поводом чијег излагања се за реч јавила представник предлагача др Александра Томић, после чега је на повреду Пословника указала народни посланик Наташа Сп. Јовановић, а председавајући проф. др Владимир Маринковић, потпредседник Народне скупштине је дао објашњење), др Муамер Зукорлић, проф. др Миладин Шеварлић, Маријан Ристичевић (затим су узајамно реплицирали народни посланици проф. др Миладин Шеварлић и Маријан Ристичевић), Марјана Мараш, Оливера Огњановић, проф. др Јахја Фехратовић, Далибор Радичевић (након чега је председавајући Верољуб Арсић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова) и Драгана Костић, после чијег излагања је председавајући одредио паузу од једног сата, односно до 15,00 часова.

После паузе, седница је настављена у 15,00 часова.

У наставку заједничког јединственог претреса учествовали су народни посланици: Немања Шаровић (коме је реплицирао народни посланик Маријан Ристичевић, а затим су уследиле узајамне реплике народних посланика Маријана Ристичевића и Немање Шаровића, након чега ја на повреду члана 107. Пословника, указао народни посланик прим. др Бранимир Ранчић), Александар Марковић, Наташа Сп. Јовановић, Миљан Дамјановић (након чега су међусобне реплике разменили народни посланици Милија Милетић и Миљан Дамјановић, а затим су узајамно реплицирали народни посланици Милија Милетић и Наташа Сп. Јовановић), Верољуб Арсић, Зоран Бојанић, Андријана Аврамов, Студенка Стојановић, Наташа Ст. Јовановић, Љиљана Малушић, Јелена Жарић Ковачевић, Миланка Јевтовић Вукојичић, Звонимир Ђокић, Милан Љубић, проф. др Марко Атлагић, проф. др Љубиша Стојмировић и др Владимир Орлић.

Затим је председавајући Ђорђе Милићевић, потпредседник Народне скупштине, у складу са чланом 98. став 4. Пословника, закључио заједнички јединствени претрес о предлозима одлука из тачака од 8. до 11. дневног реда.

Председавајући је, сагласно члану 87. став 5. Пословника Народне скупштине, одредио четвртак, 13. фебруар 2020. године, са почетком у 17 часова и 35 минута, као Дан за гласање о тачкама дневног реда седнице Двадесет трећег ванредног заседања Народне скупштине Републике Србије у Једанаестом сазиву.

Применом електронског система за гласање, у 17 часова и 35 минута, утврђено је да је у сали присутно 128 народних посланика, односно да је присутна већина од укупног броја народних посланика и да постоје услови за одлучивање, у складу са чланом 88. став 5. Пословника Народне скупштине.

 Затим је Народна скупштина прешла на одлучивање о тачкама дневног реда седнице.

**1. тачка дневног реда -** **ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА СУДА У СУДОВИМА ОПШТЕ И ПОСЕБНЕ НАДЛЕЖНОСТИ У РЕПУБЛИЦИ СРБИЈИ**

Народна скупштина је већином гласова свих народних посланика (од 128 присутних народних посланика, 128 је гласало за), усвојила Предлог одлуке о престанку функције председника суда у судовима опште и посебне надлежности у Републици Србији, у целини.

**2. тачка дневног реда -** **ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је већином гласова свих народних посланика (од 129 присутних народних посланика, 129 је гласало за), усвојила Предлог одлуке о избору судија који се први пут бирају на судијску функцију (број 119-2671/19 од 28. октобра 2019. године), у целини.

**3. тачка дневног реда - ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је већином гласова свих народних посланика (од 129 присутних народних посланика, 129 је гласало за), усвојила Предлог одлуке о избору судија који се први пут бирају на судијску функцију (број 119-3093/19 од 18. децембра 2019. године), у целини.

**4. тачка дневног реда -** **ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је већином гласова свих народних посланика (од 130 присутних народних посланика, 130 је гласало за), усвојила Предлог одлуке о избору судија који се први пут бирају на судијску функцију (број 119-29/20 од 9. јануара 2020. године), у целини.

**5. тачка дневног реда -** **ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је већином гласова свих народних посланика (од 130 присутних народних посланика, 130 је гласало за), усвојила Предлог одлуке о избору судија који се први пут бирају на судијску функцију (број 119-59/20 од 14. јануара 2020. године), у целини.

**6. тачка дневног реда -** **ПРЕДЛОГ ОДЛУКЕ О ИЗБОРУ ЗАМЕНИКА ЈАВНОГ ТУЖИОЦА**

Народна скупштина је већином гласова свих народних посланика (од 130 присутних народних посланика, 130 је гласало за), усвојила Предлог одлуке о избору заменика јавног тужиоца (број 119-2896/19 од 25. новембра 2019. године), у целини.

**7. тачка дневног реда -** **ПРЕДЛОГ ОДЛУКЕ О ИЗБОРУ ЗАМЕНИКА ЈАВНОГ ТУЖИОЦА**

Народна скупштина је већином гласова свих народних посланика (од 130 присутних народних посланика, 130 је гласало за), усвојила Предлог одлуке о избору заменика јавног тужиоца (број 119-2900/19 од 26. новембра 2019. године), у целини.

Затим је председавајући Верољуб Арсић, потпредседник Народне скупштине, у име народних посланика и у своје име, честитао изабраним носиоцима функција на избору и пожелео им пуно успеха у раду.

**8. тачка дневног реда -** **ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН КОМИСИЈЕ ЗА ХАРТИЈЕ ОД ВРЕДНОСТИ ЗА 2020. ГОДИНУ**

Народна скупштина је већином гласова (од 131 присутног народног посланика, 130 је гласало за, а један није гласао), усвојила Предлог одлуке о давању сагласности на Финансијски план Комисије за хартије од вредности за 2020. годину, у целини.

 **9. тачка дневног реда -** **ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ ЗА 2020. ГОДИНУ**

Народна скупштина је већином гласова (од 131 присутног народног посланика, 130 је гласало за, а један није гласао), усвојила Предлог одлуке о давању сагласности на Финансијски план Регулаторног тела за електронске медије за 2020. годину, у целини.

 **10. тачка дневног реда -** **ПРЕДЛОГ ОДЛУКЕ О ДАВАЊУ САГЛАСНОСТИ НА РЕБАЛАНС ФИНАНСИЈСКОГ ПЛАНА АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2019. ГОДИНУ**

Народна скупштина је већином гласова (од 131 присутног народног посланика, 130 је гласало за, а један није гласао), усвојила Предлог одлуке о давању сагласности на Ребаланс Финансијског плана Агенције за енергетику Републике Србије за 2019. годину, у целини.

 **11. тачка дневног реда -** **ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2020. ГОДИНУ**

Народна скупштина је већином гласова (од 131 присутног народног посланика, 130 је гласало за, а један није гласао), усвојила Предлог одлуке о давању сагласности на Финансијски план Агенције за енергетику Републике Србије за 2020. годину, у целини.

Пошто је Народна скупштина обавила разматрање и одлучивање о свим тачкама дневног реда седнице, председавајући Верољуб Арсић, потпредседник Народне скупштине је, сагласно члану 102. Пословника, закључио седницу Двадесет трећег ванредног заседања Народне скупштине Републике Србије у Једанаестом сазиву.

Седница је закључена у 17 часова и 50 минута.

|  |  |
| --- | --- |
| ГЕНЕРАЛНИ СЕКРЕТАР | ПОТПРЕДСЕДНИК |
|  |  |
| Срђан Смиљанић |  Верољуб Арсић |